CELEX: 22014D0162
Language: sk
Date: 2014-09-25 00:00:00
Title: Rozhodnutie Spoločného výboru EHP č. 162/2014 z 25. septembra 2014, ktorým sa mení príloha I (Veterinárne a fytosanitárne záležitosti) k Dohode o EHP [2015/1230]

30.7.2015   
            
            
               SK
            
            
               Úradný vestník Európskej únie
            
            
               L 202/5
            
         ROZHODNUTIE SPOLOČNÉHO VÝBORU EHP
   č. 162/2014
   z 25. septembra 2014,
   ktorým sa mení príloha I (Veterinárne a fytosanitárne záležitosti) k Dohode o EHP [2015/1230]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Vykonávacie rozhodnutie Komisie 2014/90/EÚ zo 14. februára 2014, ktorým sa mení príloha I k rozhodnutiu 2004/558/ES, pokiaľ ide o schválenie programu kontroly na eradikáciu infekčnej bovinnej rinotracheitídy v jednom regióne v Taliansku (1), sa má začleniť do Dohody o EHP.
            
         
               (2)
            
            
               Vykonávacie rozhodnutie Komisie 2014/91/EÚ zo 14. februára 2014, ktorým sa mení príloha II k rozhodnutiu 93/52/EHS, pokiaľ ide o úradné uznanie určitých regiónov v Taliansku a Španielsku za oblasti bez výskytu brucelózy (B. melitensis), a ktorým sa menia prílohy I, II a III k rozhodnutiu 2003/467/ES, pokiaľ ide o úradné vyhlásenie Maďarska za oblasť bez výskytu tuberkulózy, Rumunska a určitých regiónov Talianska za oblasti bez výskytu brucelózy a určitých regiónov Talianska za oblasti bez výskytu enzootickej leukózy hovädzieho dobytka (2), sa má začleniť do Dohody o EHP.
            
         
               (3)
            
            
               Vykonávacie rozhodnutie Komisie 2014/177/EÚ z 27. marca 2014, ktorým sa mení príloha II k rozhodnutiu 2003/467/ES, pokiaľ ide o vyhlásenie Litvy za oblasť úradne bez výskytu brucelózy (3), sa má začleniť do Dohody o EHP.
            
         
               (4)
            
            
               Toto rozhodnutie sa týka právnych predpisov o živých zvieratách okrem rýb a živočíchov akvakultúry. Právne predpisy o týchto záležitostiach sa neuplatňujú na Island, ako sa uvádza v odseku 2 úvodnej časti kapitoly I prílohy I k Dohode o EHP. Toto rozhodnutie sa preto neuplatňuje na Island.
            
         
               (5)
            
            
               Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
            
         
               (6)
            
            
               Príloha I k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola I časť 4.2 prílohy I k Dohode o EHP sa mení takto:
   
               1.
            
            
               V bode 14 (rozhodnutie Komisie 93/52/EHS) sa dopĺňa táto zarážka:
               
                           „—
                        
                        
                           
                              32014 D 0091: vykonávacie rozhodnutie Komisie 2014/91/EÚ zo 14. februára 2014 (Ú. v. EÚ L 46, 18.2.2014, s. 12).“
                        
                     
         
               2.
            
            
               V bode 70 (rozhodnutie Komisie 2003/467/ES) sa dopĺňajú tieto zarážky:
               
                           „—
                        
                        
                           
                              32014 D 0091: vykonávacie rozhodnutie Komisie 2014/91/EÚ zo 14. februára 2014 (Ú. v. EÚ L 46, 18.2.2014, s. 12),
                        
                     
                           —
                        
                        
                           
                              32014 D 0177: vykonávacie rozhodnutie Komisie 2014/177/EÚ z 27. marca 2014 (Ú. v. EÚ L 95, 29.3.2014, s. 45).“
                        
                     
         
               3.
            
            
               V bode 80 (rozhodnutie Komisie 2004/558/ES) sa dopĺňa táto zarážka:
               
                           „—
                        
                        
                           
                              32014 D 0090: vykonávacie rozhodnutie Komisie 2014/90/EÚ zo 14. februára 2014 (Ú. v. EÚ L 46, 18.2.2014, s. 10).“
                        
                     
         Článok 2
   Znenie vykonávacích rozhodnutí 2014/90/EÚ, 2014/91/EÚ a 2014/177/EÚ v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 46, 18.2.2014, s. 10.
   
      (2)  Ú. v. EÚ L 46, 18.2.2014, s. 12.
   
      (3)  Ú. v. EÚ L 95, 29.3.2014, s. 45.
   
      (4)  Ústavné požiadavky neboli oznámené.